**P10**

**EELNÕU 08.03.2018**

 1-2.1/70-EN

**M Ä Ä R U S**

**Valgu 20. märts 2018 nr**

**Korruptsioonivastase seaduse rakendamine**

Määrus kehtestatakse korruptsioonivastase seaduse § 13 lõike 1 punktide 11, 13, 14 ja 15 ning § 15 lõike 2 alusel.

**§ 1. Reguleerimisala**

Määrus täpsustab korruptsiooni ennetamise korraldust Märjamaa vallas, sealhulgas määrab kindlaks huvide deklaratsiooni (edaspidi *deklaratsioon)* esitama kohustatud isikud (deklarandid) ning huvide deklaratsioonide kontrollimise komisjoni koosseisu.

**§ 2. Korruptsioonijuhtumist teavitamise kohustus**

Ametiisik on kohustatud viivitamata teavitama vallavolikogu esimeest või vallavanemat talle teatavaks saanud korruptsioonivastase seaduse (edaspidi *KVS*) § 3 lõikes 1 sätestatud keelu rikkumisest või muust korruptsioonijuhtumist. Vastavalt KVS § 6 lõigetele 2 ja 3 tagatakse teavitamise fakti konfidentsiaalsus.

**§ 3. Huvide deklareerimise kohustus**

(1) Deklaratsiooni on kohustatud esitama vallavolikogu liige, vallavalitsuse liige ja valla ametiasutuse juht.

(2) Isikut teavitatakse viivitamata deklaratsiooni esitamise kohustusest vastava kohustuse tekkimisel. Teavitamise tagab vallasekretär.

(3) Deklaratsioon esitatakse nelja kuu jooksul ametisse asumisest või deklaratsiooni esitamise kohustuse tekkimisest arvates ning edaspidi iga aasta 31. maiks huvide deklaratsiooni registrile. Kalendriaasta jooksul ei pea deklarant esitama rohkem kui ühe deklaratsiooni ka juhul, kui ta asub uuele ametikohale.

(4) Deklaratsiooni esitamise kohustus lõpeb, kui deklarant on esitanud deklaratsiooni

ametikohalt lahkumise aastale järgneval kalendriaastal.

**§ 4. Seotud isikute andmete esitamise kohustus**

(1) Korruptsioonivastase seaduse tähenduses seotud isikute andmeid on kohustatud esitama vallavolikogu liige, vallavalitsuse liige, ametiasutuste ametiisikutest ametnikud ja töötajad, vallavalitsuse hallatavate asutuste juhid ning vallavalitsuse valitsemise all olevate äriühingute nõukogu ja juhatuse liikmed.

(2) Seotud isikute andmed esitatakse õigusnõunikule iga aasta 31. märtsiks.

(3) Isikut teavitatakse viivitamata andmete esitamise kohustusest vastava kohustuse tekkimisel. Teavitamise tagab õigusnõunik.

(4) Seotud isikute andmed tuleb esitada käesoleva määruse lisana kehtestatud vormil.

**§ 5. Registrile alusandmete esitamine**

(1) Alusandmed deklarantide kohta esitab huvide deklaratsioonide registrile vallasekretär.

(2) Andmed esitatakse ühe kuu jooksul deklarandi deklaratsiooni esitamise kohustuse algusest arvates ning registrit teavitatakse viivitamata deklarandi deklaratsiooni esitamise kohustuse kehtetuks tunnistamisest ja deklarandi ametikohalt lahkumisest.

**§ 6. Deklaratsiooni kontrollimine**

(1) Deklaratsioone kontrollitakse vastavalt vajadusele ning süüteokahtluse korral.

(2) Huvide deklaratsioonide kontrollimise komisjoni (edaspidi *komisjon*) kuuluvad:

1) vallavolikogu esimees (edaspidi *volikogu esimees*)

2) revisjoni komisjoni esimees

3) vallasekretär.

(3) Deklaratsiooni kontrollival komisjoniliikmel on õigus:

1) nõuda deklarandilt ja kolmandalt isikult selgitusi deklaratsiooni sisu, deklaratsiooni esitamise tähtaja eiramise või deklaratsiooni esitamata jätmise põhjuste kohta;

2) esitada päringuid ja saada deklarandi kohta deklaratsiooni kontrollimiseks vajalikus ulatuses andmeid krediidiasutustelt ja riigi või kohaliku omavalitsuse andmekogudest.

(4) Deklaratsiooni kontrolliv komisjoniliige protokollib käesoleva paragrahvi lõikes 3 nimetatud kontrolltoimingud ning teavitab deklaranti ja registri pidajat deklaratsiooni kontrollimisest ja läbi viidud kontrolltoimingutest.

(5) Juhul kui ametiisiku deklaratsiooni kontrollimise tulemusel on tekkinud süüteokahtlus, teavitab deklaratsiooni kontrolliv komisjoniliige viivitamatult volikogu esimeest ja vallavanemat. Volikogu esimees edastab süüteokahtluse korral deklaratsiooni kontrollimise materjalid prokuratuurile või kohtuvälisele menetlejale.

**§ 7. Vallavanema ülesanded**

(1) Vallavanem koordineerib korruptsiooniennetust vallavalitsuses ning vallavalitsuse hallatavates asutustes ja tagab:

1) ametiisikute korruptsiooni ennetamise alase teadlikkuse, sh teadlikkuse ametiisiku ja deklarandi staatusest ning sellega kaasnevatest kohustustest;

2) tõhusa kontrolli tegevus- ja toimingupiirangutest ning muudest kohustustest kinnipidamise üle;

3) et ametiisik ei oleks kohustatud tegema otsust või toimingut iseenda või temaga seotud isiku suhtes;

4) arvestuse pidamise ametiasutuse ametnike tegelemise üle avaliku teenistuse seaduses nimetatud kõrvaltegevustega, samuti kontrolli avaliku teenistuse seaduses keeldude järgimise üle.

**§ 8. Määruse kehtetuks tunnistamine**

Tunnistatakse kehtetuks Märjamaa Vallavolikogu 18. märtsi 2014.a määrus nr 9 „Korruptsioonivastase seaduse rakendamine“.

**§ 9. Määruse jõustumine**

Määrus jõustub kolmandal päeval pärast Riigi Teatajas avalikustamist.

Urmas Kristal

volikogu esimees

**Märjamaa Vallavolikogu 20.03. 2018 määruse nr \_\_**

**LISA**

|  |  |  |
| --- | --- | --- |
| **Seotud isik ja tema pereliikmed** (kui pereliikmel ei ole seotust, märkida ainult pereliikme nimi ja isikukood. Märkustesse „ei ole seotust“) | **Seotud isiku ja pereliikmete mõju all olev SA, MTÜ, äriühing** | **Seotus (nõukogu liige, juhatuse liige ja/või osalus (%)** |
| **ees-ja perekonnanimi** | **isikukood** | **nimi** | **registrikood** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**Koostaja ametikoht, nimi ja allkiri: \_\_\_\_\_\_\_\_\_\_\_\_\_ //** */allkirjastatud digitaalselt/*

**Korruptsioonivastane seadus (KVS) § 7. Seotud isik**

(1) Seotud isik käesoleva seaduse tähenduses on:

1) ametiisiku abikaasa, vanavanem, ametiisiku või tema abikaasa vanem ning ametiisiku vanema alaneja

sugulane, sealhulgas ametiisiku laps ja lapselaps. Vanemaks loetakse käesoleva seaduse tähenduses ka

lapsendaja, vanema abikaasa ja kasuvanem ning alanejaks sugulaseks ka lapsendatu ja abikaasa laps;

2) juriidiline isik, milles vähemalt 1/10 osalusest või osaluse omandamise õigusest kuulub ametiisikule endale või temaga seotud isikule;

3) juriidiline isik, mille juhtimis- või kontrollorgani liige tulumaksuseaduse tähenduses on ametiisik ise või

käesoleva lõike punktis 1 või 4 nimetatud isik;

4) isik, keda seob ametiisikuga ühine majapidamine, samuti muu isik, kelle seisund või tegevus ametiisikut

väljaspool ametiseisundit oluliselt ja vahetult mõjutab või keda ametiisiku seisund või tegevus väljaspool

ametiseisundit oluliselt ja vahetult mõjutab või kes väljaspool ametiseisundit allub ametiisiku korraldustele

või tegutseb ametiisiku huvides või arvel.

(2) Juriidilist isikut ei loeta seotud isikuks juhul, kui ametiisiku ja juriidilise isiku seos tuleneb eranditult

ametiisiku ametikohustusest. Riigi, kohaliku omavalitsuse üksuse või avalik-õigusliku juriidilise isiku

esindamise pädevust juriidilise isiku juhtimis- või kontrollorganis loetakse ametikohustuseks käesoleva seaduse tähenduses.

(3) Ametiisikul ei ole käesolevast seadusest tulenevat seotud isiku huvi puudutavat kohustust, kui ta ei tea ega peagi teadma käesoleva paragrahvi lõikes 1 nimetatud seosest või seotud isiku huvist.

**MÄÄRUSE EELNÕU SELETUSKIRI**

|  |  |
| --- | --- |
| **Akti andja:** | Märjamaa Vallavolikogu |
| **Õigusakti liik:** | Määrus |
| **Õigusakti pealkiri:** | **Korruptsioonivastase seaduse rakendamine** |
| **Õigusakti algataja:** | Märjamaa Vallavalitsus |
| **Eelnõu ja seletuskirja koostaja(d):** | Õigusnõunik Evi Rooda |
| **Komisjonid (s.h osavallakogu), kellele eelnõu suunata arutamiseks:**  | majandus- ja eelarvekomisjon |
| **Huvirühmade kaasamine ja avalik konsultatsioon:** | - |
| **Eelnõu ettekandja istungil:** | Õigusnõunik Evi Rooda |
| **Õigusakti vastuvõtmiseks vajalik häälteenamus:**  | poolthäälteenamus |
| **Isikud, keda kutsuda eelnõu menetluse ajaks volikogu istungile:** | - |
| **Isikud, kellele saata õigusakti ärakiri:**  | - |

|  |
| --- |
| 1. **Eelnõu õiguslik alus**

*(preambula paragrahvid lahti kirjutada, lingid seadustele)* |
| Korruptsioonivastane seadus (<https://www.riigiteataja.ee/akt/117112017029?leiaKehtiv> ) (lühend: KVS) § 13 lõige 1 punktid 11, 13-15 ja § 15 lg 1**§ 13. Deklaratsiooni esitamine ja haldamine**1. Deklaratsiooni peavad esitama:

11) valla ametiisik, kui sellise kohustuse on kehtestanud kohaliku omavalitsuse volikogu;13) kohaliku omavalitsuse valitseva mõju korral selle juriidilise isiku nõukogu või sellega võrreldava organi liige;14) kohaliku omavalitsuse asutatud sihtasutuse juhtorgani liige, kui sellise kohustuse on kehtestanud kohaliku omavalitsuse volikogu;15) isik, kellele on seadusega või halduslepinguga delegeeritud avaliku ülesande täitmise korral otsuse või toimingu tegemise pädevus, kui sellise kohustuse on kehtestanud kohaliku omavalitsuse volikogu.**§ 15. Deklaratsiooni kontrollimine** (1) Erikomisjonil või tema volitatud ametiisikul on: 1) ainuõigus kontrollida KVS § 13 lõike 1 punktis 1 nimetatud deklarantide deklaratsioone; 2) õigus kontrollida kõiki registrile esitatud deklaratsioone. |

|  |
| --- |
| 1. **Eelnõu vastuvõtmise vajalikkuse põhjendus**
 |
| Ühinenud Märjamaa vallale on vaja kehtestada „Korruptsioonivastase seaduse rakendamise“ määrus. |

|  |
| --- |
| 1. **Õigusaktid, mis reguleerivad küsimust käesoleval ajal**
 |
| Märjamaa Vallavolikogu 18.03.2014. aasta määrus nr 9 „Korruptsioonivastase seaduse rakendamine“ |

|  |
| --- |
| 1. **Eelnõu sisu ja võrdlev analüüs**
 |
| Käesoleval ajal kehtib ühinenud Märjamaa vallas (vastavalt Märjamaa Vallavolikogu 19.09.2017 määrusele nr 84 ja Vigala Vallavolikogu 28.09.2017 määrusele nr 9 ,, Märjamaa valla ja Vigala valla ühinemisega kaasnevate õigusaktide kehtestamine“) Märjamaa Vallavolikogu 18.03.2014. aasta määrus nr 9 „Korruptsioonivastase seaduse rakendamine“. Määruse eelnõu ,,Korruptsioonivastase seaduse rakendamine“ teksti ei ole tehtud, võrreldes kehtiva määrusega, muudatusi. Muudetud on vaid **§ 8. Määruse kehtetuks tunnistamine** ja sõnastatud see järgmiselt: „Tunnistatakse kehtetuks Märjamaa Vallavolikogu 18. märtsi 2014.a määrus nr 9 „Korruptsioonivastase seaduse rakendamine“.“Muudetud on määruse eelnõu **lisa „ Seotud osapoolte nimekirja vorm“**, sest senine vorm ei olnud piisavalt arusaadav ja oli seetõttu raskesti täidetav.  |

|  |
| --- |
| 1. **Õigusaktid, mida on eelnõu õigusaktina vastuvõtmisel vaja tunnistada kehtetuks, tühistada või muuta**
 |
| Tunnistada kehtetuks:1. Märjamaa Vallavolikogu 18.03.2014. aasta määrus nr 9 „Korruptsioonivastase seaduse rakendamine“.
 |

|  |
| --- |
| 1. **Õigusakti vastuvõtmisega kaasnevad rakendusaktid**
 |
| Puuduvad |

|  |
| --- |
| 1. **Õigusakti rakendamisega kaasnevad kulud ja katteallikad**
 |
| Õigusakti rakendamisega kaasnevad kulud puuduvad |

|  |
| --- |
| 1. **Eelnõule lisatavad muud asjasse puutuvad materjalid** *(loetelu koos viidetega)*
 |
| 1. Märjamaa Vallavolikogu 19.09.2017 määrus nr 84 ,, Märjamaa valla ja Vigala valla ühinemisega kaasnevate õigusaktide kehtestamine“ (<https://www.riigiteataja.ee/akt/403102017051> );
2. Vigala Vallavolikogu 28.09.2017 määrusele nr 9 ,, Märjamaa valla ja Vigala valla ühinemisega kaasnevate õigusaktide kehtestamine“ (<https://www.riigiteataja.ee/akt/412102017004> );
 |
| **Eelnõu esitamise kuupäev** | **07.03.2018** |

|  |  |  |
| --- | --- | --- |
| **Eelnõu kooskõlastaja/arvamuse andja:** | **Seisukoht ja põhjendus, ettepanekud:** | **Kuupäev:** |
| Majandus- ja eelarvekomisjon | Toetas märkusteta. | 12.03.2018 |